नई दिल्ली: पाकिस्तान ने नया आरोप लगाते हुए कहा है कि कुलभूषण जाधव की पत्नी की जूतियां उन्हें इसलिए वापस नहीं की गईं हैं, क्योंकि उनकी जूतियों में जासूसी में मदद वाली कुछ मैटेलिक चीज लगी हो सकती है. इतना ही नहीं पाकिस्तान ने जाधव की पत्नी की जूतियों को जांच के लिए फोरेंसिक लैब भी भेज दिया है. लेकिन क्या पाकिस्तान ने एक सोची समझी साज़िश के तहत कुलभूषण जाधव की मां और उनकी पत्नी की बेइज्जती की? क्या सारा ड्रामा पहले ही रच लिया गया था? आखिर क्यों मुलाकात से पहले उसने कुलभूषण जाधव की पत्नी के जूते तक उतरवा लिए और अब उसमें स्पाई कैमरा होने की बेतुकी दलील दे रहा है? इन तमाम सवालों के बीच आज हम आपको दिखाएंगे – कैसे पाकिस्तान हमदर्दी के नाम पर हिंदुस्तान की बेइज्जती करता है और हम पाकिस्तान के लिए अपने दिल के दरवाजे खोल देते हैं.